                                              PROIECT DE ACTIVITATE
Adaptat CES (dizabilitate intelectuală-nivel moderat)
                                                                            Prof. RUS ANA
                                                                                    CJRAE, Bistrița- Năsăud
 
Grupa: mare, nivel II (5-6 ani)
Tema anuală: ,,Cum exprimăm ceea ce simțim?”
Tema săptămânii: ,,În așteptarea lui Moș Nicolae”
Subiectul activității: ,,Cizmulița lui Moș Nicolae”
Forma de realizare: ADE- DOS- activitate practică (act.de sine stătătoare)
Tipul de activitate: Formare de priceperi și deprinderi
Mijloc de realizare: lipire, șnuruire

OBIECTIVE GENERALE:
S1-Îmbogățirea cunoștințelor copiilor despre materiale și caracteristicile lor, precum și despre utilizarea unor tehnici de lucru necesare prelucrării acestora în scopul realizării unor produse simple;
S2-Formarea și consolidarea unor abilități practice specifice nivelului de dezvoltare motrică;
S3-Dezvoltarea simțului practic și estetic.

OBIECTIVE OPERAȚIONALE:
O1- să intuiască și să denumească corect materialele de lucru puse la dispoziție pentru decorarea cizmuliței;
O2-să execute corect șnuruirea prin găurelele perforate, coordonându-și corect mișcările mâinii;
O3-să lipească materialele primite pe un spațiu dat, conform indicațiilor primite de la educatoare;
O4-să-și exprime impresiile estetice, apreciind lucrările proprii și ale celorlalți;
O5-să respecte poziția la masa de lucru pentru o bună coordonare oculo-motorie;

OBIECTIVE OPERAȚIONALE:
O1-să intuiască și să denumească corect, prin imitație, la nevoie, materialele de lucru, puse la dispoziție pentru decorarea cizmuliței;
O2-să execute corect, prin promptare directă, șnuruirea prin găurelele perforate, coordonându-și corect mișcările mâinii;
O3-să lipească materialele primite pe un spațiu dat, conform indicațiilor primite, prin promptare;
O4-să-și exprime impresiile artistice, apreciind lucrările proprii și ale celorlalți, folosind și limbajul non-verbal (manifestă o întârziere a limbajului oral);
O5-să respecte poziția la masa de lucru pentru o bună coordonare oculo-motorie (motricitatea grosieră-activitatea motorie primară se exprimă prin forță musculară slabă, dificultăți de echilibru);

Metode și procedee didactice:
-conversația
-explicația
-demonstrația
-exercițiul
-promptarea, întărirea pozitivă (aprobarea, lauda);
-recompense (aprobare verbală, valorizare, aprobare nonverbală: zâmbet, aplauze);
-contact fizic (atingerea pe umăr, strângerea mâinii)
Mijloace didactice:
-scrisoare de la Moș Nicolae
-lucrare model
-ghetuțe decupate din hârtie cartonată roșie
-lipici
-șnur auriu/argintiu
-vată
-recompense

Durata activității: 30 minute
În cadrul grupei, există un preșcolar cu dizabilitate intelectuală-nivel moderat

	1.Moment
 organizatoric





	Se asigură condițiile optime pentru buna desfășurare a activității:
-aerisirea sălii de grupă
-pregătirea materialului didactic
-aranjarea măsuțelor
Poziționare strategică în sala de grupă și la măsuțe, în proximitatea cadrului didactic, a colegilor cu care va lucra în parteneriat (cei care se vor comporta ca niște tutori) și a materialelor didactice sugestive.

	2.Captarea atenției




	Se va realiza prin prezentarea unei scrisori primită de la Moș Nicolae. În scrisoare, Moș Nicolae le cere copiilor să pregătească o cizmuliță în care vor primi cadourile de la el.
Scrisoarea va conține imagini care ilustrează clar conținutul acesteia.

	3.Anunțarea temei și a obiectivelor
	Se anunță tema activității:,, Cizmulița lui Moș Nicolae”.
Se enumeră obiectivele pe înțelesul copiilor.
Se cere unor copii, repetarea temei activității.
Repetă, prin promptare directă, tema activității.
Comunicarea temei și a obiectivelor se va face într-o manieră clară. Se va vorbi cu o viteză și un volum rezonabile, folosind pe cât posibil propoziții scurte, gesturi, imagini și expresii faciale care să facă posibilă achiziția informației.

	4.Dirijarea învățării
	Copiii intuiesc și enumeră materialele de pe măsuță. 
Enumeră, prin imitație, materialele. Primește aplauze și aprecieri verbale.(ex.: educatoarea spune: ,,Bravo, până acum, ai dat 3 răspunsuri corecte”)
Educatoarea prezintă lucrarea model, apoi explică și demonstrează modul de lucru.
Fiecare copil va șnurui cizmulița primită. Șnurul va fi trecut prin găurelele cizmuliței, coordonând corect mișcările mâinii. Pe partea de sus a cizmuliței se va lipi vata, cu ajutorul lipiciului, pentru a realiza ,,blănița” acesteia.
Se reiau pașii de realizare a lucrării, explicând rar, fiecare etapă.
Se execută câteva exerciții de încălzire a mușchilor mici ai mâinii, apoi se trece la realizarea sarcinii de către copii.

	5.Obținerea performanței
	Efectuarea lucrărilor de către copii.
Copiii, vor lucra conform explicațiilor educatoarei. Educatoarea oferă explicații suplimentare, dacă este necesar și sprijină copiii care întâmpină dificultăți.
Va beneficia de timp suplimentar, pauze mai frecvente, reamintirea modului de lucru, promptare din partea educatoarei sau a colegilor, aprecieri, întăriri pozitive. Se va corecta frecvent poziția la masa de lucru.
Educatoarea urmarește modul de relaționare între copii, cum comunică și interacționează cu partenerii de grup dar și cu materialele puse la dispoziție.


	6.Evaluarea performanței
	Se realizează prin ,,turul galeriei”. Copiii sunt invitați să aprecieze lucrările proprii dar și ale colegilor.
Este invitat și încurajat de educatoare și colegi să-și exprime părerea despre lucrările colegilor, folosind chiar și limbajul non-verbal.
Se va folosi pentru creșterea stimei de sine întărirea pozitivă, recompensele, contactul fizic (atingerea pe umăr, strângerea mâinii, etc).

	7.Încheierea activității
	Se realizează aprecieri verbale globale, referitoare la modul desfășurării activității, se oferă recompense (smiley faces).
Educatoarea evaluează gradul de participare activă subliniind numărul de sarcini executate corect pe parcursul acestei activități.



